Publication: Magyar Közlöny
Issue: MK-2006-162 (Year: 2006, Number: 162)
Era: 2004-2010
Section: E rendelkezést a köziratokról, a közlevéltárakról és a magánlevéltári anyag védelmérõl szóló 1995. évi LXVI. törvény iktatta az Avtv. szabályai közé, mégpedig azzal az indokkal, hogy „a döntés elõkészítésével kapcsolatos iratoknak
Paragraph Index: 867

E rendelkezést a köziratokról, a közlevéltárakról és a magánlevéltári anyag védelmérõl szóló 1995. évi LXVI. törvény iktatta az Avtv. szabályai közé, mégpedig azzal az indokkal, hogy „a döntés elõkészítésével kapcsolatos iratoknak a nyilvánosságtól való meghatározott ideig való elzárása a közfeladatot ellátó szervek munkavégzését külsõ befolyásolástól mentessé teszi, s biztosítja a feladatok zavartalan ellátását.” Az Avtv. 19. § (5) bekezdése meglehetõsen általános formában, a fogalmakat pontosan nem definiálva védelemben részesíti a belsõ használatra készült és a döntéselõkészítéssel összefüggõ adatokat* annak érdekében, hogy garantálni lehessen a közfeladatot ellátó szervek illetéktelen külsõ befolyástól mentes mûködését. Bármennyire általános is azonban a törvény megfogalmazása, a benne foglalt korlátozás nem terjeszthetõ ki önkényesen bármilyen, egy adott szerv kezelésében lévõ adatra. Különösképpen nem terjeszthetõ ki olyan adatfajtákra, amelyeknek nyilvánosságát az Avtv. 19. § (1)–(2) bekezdése szerint biztosítani kell, sõt, amelyeket a közfeladatot ellátó szerveknek rendszeresen közzé kell tenniük. * Egyebek mellett emiatt állapított meg alkotmányos mulasztást e rendelkezéssel kapcsolatban az Alkotmánybíróság a 12/2004. (IV. 7.) számú határozatában. 2006/162/II. szám A KEHI, mint a költségvetés ellenõrzéséért felelõs állami szervek egyike, feladatkörében eljárva a közpénzek ellenõrzését végzi, majd megállapításait jelentésben összegzi. A vizsgálati jelentés a KEHI ellenõrzési eljárásának lezárását jelenti, mely a közpénzekkel való gazdálkodásra vonatkozó megállapításokat tartalmazza. A vizsgálat lezárását követõen elkészített, végleges KEHI-jelentés nyilvánosságra kerülése már nem veszélyezteti a Hivatal eljárásának illetéktelen külsõ befolyástól mentes mûködését. Az adatvédelmi biztosi vizsgálat tehát feltárta, hogy – a „Pénzügyi Szervezetek Állami Felügyelete (a továbbiakban: PSZÁF) 2000. április 1-jei megalakulásától

Source: https://magyarkozlony.hu/hivatalos-lapok/ec916f1212be47f986b8ff66321f612f3f84249c/dokumentumok/354736539135994c9a11e9446269ab21e90b54b0/letoltes